b"\n_START_ARTICLE_\nChloe Bridges\n_START_SECTION_\nZgodnje in zasebno \xc5\xbeivljenje\n_START_PARAGRAPH_\nChloe Bridges se je rodila 27. decembra 1991 v Louisiani, Zdru\xc5\xbeene dr\xc5\xbeave Amerike. Trenutno skupaj z mamo prebiva v Los Angelesu. V prostem \xc4\x8dasu rada poje in zna igrati na klavir.\n_START_SECTION_\nKariera\n_START_PARAGRAPH_\nChloe Bridges je s svojo igralsko kariero za\xc4\x8dela v starosti \xc5\xa1tirinajstih let, ko je leta 2005 dobila svojo prvo vlogo v televizijski seriji Freddie, kjer je zaigrala Zoey ob igralcih, kot so Freddie Prinze Jr., Jenny Gago, Brian Austin Green in Jacqueline Obradors. V seriji je nastopala pod imenom Chloe Suazo. Vloga Zoey je do danes njena najuspe\xc5\xa1nej\xc5\xa1a vloga, z njo pa je leta 2006 nastopila tudi v televizijski seriji George Lopez. Serijo Freddie so snemali do leta 2006 in do takrat je Chloe Bridges tudi redno upodabljala Zoey. Pojavila se je v vseh dvaindvajsetih epizodah serije. Leta 2006 je posodila tudi glas Danielle Van de Kamp, h\xc4\x8derki Bree Van de Kamp (ki jo je v seriji sicer upodobila Joy Lauren) v videoigri Razo\xc4\x8darane gospodinje: Videoigra._NEWLINE_V letu 2008 je Chloe Bridges zaigrala Undine v eni epizodi televizijske serije Out of Jimmy's Head ter imela vlogo Tammy v filmu The Longshots, kar je bila tudi njena prva filmska vloga. Istega leta je od\xc5\xa1la na avdicijo za Mitchie Torres v filmu Camp Rock, vendar je vlogo dobila Demi Lovato. Naslednje leto se je pojavila v dveh filmih, v filmu Forget Me Not in v filmu Blondinki z gimnazije. 3. septembra 2010 bo iz\xc5\xa1el televizijski film Camp Rock 2: The Final Jam, nadaljevanje filma Camp Rock, v katerem bo imela Chloe Bridges vlogo Dane Turner."